# Rainbow

### от Уикипедия, свободната енциклопедия

Рейнбоу
"Да живее рокендрола!" Подредени, от ляво на дясно Ричи Блекмор, Боб Дейзли, Рони Джеймс Дио, Дейвид Стоун, Кози Пауъл
Информация
От | Великобритания
Стил | Хард рок Хеви Метъл
Години на активност | 1975 — 1984 1993 — 1997
Музикален издател | Polydor
Актуален състав
Ричи Блекмор, китара Джон О'Рийли, ударни Дуги Уайт, вокал Грег Смит, баскитара Пол Морис, клавишни
Кендис Найт, беквокали
Бивши членове
Рони Джеймс Дио Крег Грубър Гари Дрискол (починал) Мики Лий Соул Джими Бейн
Джо Лин Търнър
Роджър Глоувър
Дон Еъри
Боб Дейзли
Боби Рондинели
Тони Кери
Кози Пауъл (починал)
Дейвид Стоун
Греъм Бонет
Дейвид Розентал
Джон Мичели
Чък Бърги

Рейнбоу (на английски Rainbow) е британска хард рок група.

## [редактиране] Първият период 1975-1984

Групата е създадена през 1975 от напусналия "Дийп Пърпъл" Ричард Блекмор. Той кръщава групата с името "дъга", заимствано от "Rainbow Bar&Grill" - свърталището на рокендрола в Лос Анджелис. До разпадането си през март 1984 през нея преминават над 20 участници, но основните са вокалистът Рони Джеймс Дио и китаристът Ричи Блекмор. Те двамата основават групата заедно с басиста Крейг Грубър, барабаниста Гари Дрискол и кийбордиста Мики Лий Соул. По-късно, след като Дио напуска групата в посока Black Sabbath, мястото на вокалиста е заето от Греъм Бонет, който записва петият албум на Rainbow от 1979 г. - "Down to Earth". За следващият албум е поканен вокалистът Джо Лин Търнър. Сред останалите музиканти, които са били част от групата, са Кози Пауъл, Джими Бейн, Роджър Глоувър, а при повторното събиране на групата вокалист е Дъги Уайт. Дебютният албум на групата "Ritchie Blackmore's Rainbow" ("Ричи Блекмор и Рейнбоу") излиза през 1975 и включва хита "Man on the Silver Mountain" ("Човекът върху Сребърната планина").

Първият голям успех идва през 1976 г. с "Rising" ("Издигане"), от който не се открояват особени хитове. Все пак това не пречи на албума да се продава добре в продължение на години. Той дори е приеман за един от най-добрите албуми в хард рока на 70-те.

През 1978 г. "Long Live Rock 'N' Roll" ("Да живее рок'н'рола") води със себе си и големия комерсиален успех. Много бройки от албумите на групата се продават и през следващите две години чрез "Down to Earth" ("Стъпил здраво на земята") and "Difficult to Cure" ("Трудно за лекуване"), в които се намират и три хита достигнали до Топ 10. 1982 г. отбелязва излизането на "Straight Between the Eyes" ("Право между очите"). Скоро идва и последният албум на групата - "Bent Out of Shape" ("Огънат до безобразие"), в който доста от състава на групата е вече променен доста. Блекмор, водещият китарист на бандата, решава да се върне в Deep Purple през 1984 г.

## [редактиране] Вторият период 1994-1997

През 1994 г. е второто събиране на групата в състав:

- Ричи Блекмор, китара
- Дуги Уайт, вокал
- Джон О'Рийли, ударни
- Грег Смит, баскитара
- Пол Морис, клавишни
- Кендис Найт, беквокали

През септември 1995 е издаден последният албум "Stranger in Us All" ("Странник във всеки от нас"). През октомври 1995 г. започва световно турне на "Рейнбоу", включващо концерти в САЩ, Япония и Европа. За това турне титулярния барабанист Джон О'Рийли счупва ребро и е заместен от Чък Бърги (свирил с групата известно време в първия период на "Рейнбоу"). В началото на 1997 г. групата се разтурва и Блекмор създава групата Блекморс Найт.

## [редактиране] Външни препратки

- Текстове на песни на Rainbow

Взето от „http://bg.wikipedia.org../../../r/a/i/Rainbow.html“.

Категории: Музикални групи | Британски музикални групи | Рок групи

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Deutsch
- English
- Español
- Suomi
- Français
- Bahasa Indonesia
- Italiano
- 日本語
- ქართული
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska
- Türkçe